Farmacia

La farmacia, (del griegu: φάρμακον, "melecina"), ye la ciencia y práutica de la fechura y distribución de fármacos; tamién el llugar u se preparem los productos melecinales y el llugar onde se distribuyen, pero ésti ye llamáu botica pa destremar el conceutu de ciencia col de llugar. La farmacia ye una estaya de la Materia Médica, rama de les ciencies de la salú, que s'estudia la procedencia, naturaleza, propiedaes, y fechura de melecines. 

Los farmacéuticos comparten colos químicos y los médicos la responsabilidá de sintetizar compuestos orgánicos con valir terapéuticu. Amás, cada vuelta más davezu solicítase conseyu a la comunidá de farmacéuticos en materia de salú y hixene. La Farmacia inclúi, amás de les conocencies sobre fármacos y melecines, conocimientos sobre farmacocinética, ello ye, los efeutos que puen tener éstos sobre'l cuerpu humanu y les propiedaes químiques y biolóxiques del cuerpu u actúa con aida de disciplines de la mesma farmacia o d'otros campos afines como son la farmacoloxía, farmacocinética, farmacodinamia, fisicoquímica, toxicoloxía, farmacotéunia y química farmacéutica.

 Disciplines de la Farmacia 

La Farmacia tien raigaños na medicina, bioquímica, la química orgánica, la bioloxía vexetal y la bioloxía celular y molecular. Asina, la farmacia ye, en verdá, una bayura de disciplines de la ciencia, esta pue xebrase en trés estayes principales:

 Ciencies farmacéutiques
 Farmacoloxía
 Farmacocinética
 Farmacodinamia
 Toxicoloxía
 Botánica farmacéutica
 Química farmacéutica
 Etnofarmacoloxía
 Farmacognosia
 Farmacia química
 Fitoquímica
 Farmacia galénica
 Dermofarmacia y cosmética
 Farmacia industrial
 Teunoloxía farmacéutica
 Práutica farmacéutica
 Atención farmacéutica
 Farmacia comunitaria
 Farmacia hospitalaria
 Farmacovixilancia
 Farmacoepidemioloxía

Amás d'estes disciplines, podemos añader otres de recién aplicación de la bioteunología vexetal o microbiolóxica como'l Pharming o la Biofarmacoloxía.

 Enllaces esternos 

Categoría:Farmacoloxía
Categoría:Wikipedia:Artículos ensin plantía llistaref